CELEX: 
Language: hu
Date: 2020-07-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 648/2012/EU európai parlamenti és tanácsi rendeletnek az egy harmadik országban székhellyel rendelkező központi szerződő félnek az Unió, illetve egy vagy több tagállama pénzügyi stabilitása szempontjából rendszerszintű jelentőségének vagy valószínűsíthetően rendszerszintű jelentőségűvé válásának megállapításához az ESMA által figyelembe veendő szempontok tekintetében történő kiegészítéséről

EURÓPAI
                             BIZOTTSÁG
                                                      Brüsszel, 2020.7.14.
                                                      C(2020) 4892 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                          (2020.7.14.)
    a 648/2012/EU európai parlamenti és tanácsi rendeletnek az egy harmadik országban
   székhellyel rendelkező központi szerződő félnek az Unió, illetve egy vagy több tagállama
            pénzügyi stabilitása szempontjából rendszerszintű jelentőségének vagy
    valószínűsíthetően rendszerszintű jelentőségűvé válásának megállapításához az ESMA
           által figyelembe veendő szempontok tekintetében történő kiegészítéséről
                                   (EGT-vonatkozású szöveg)
HU                                                                                          HU
 ---pagebreak---                                                    INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   A 648/2012/EU rendelet (a továbbiakban: EMIR) 25. cikkének (2a) bekezdése felhatalmazza
   a Bizottságot arra, hogy felhatalmazáson alapuló jogi aktust fogadjon el azon szempontok
   pontosítására vonatkozóan, amelyeket az Európai Értékpapírpiaci Hatóság (a továbbiakban:
   ESMA) annak megállapítására alkalmaz, hogy a harmadik országbeli központi szerződő fél az
   Unió, illetve egy vagy több tagállam pénzügyi stabilitása szempontjából rendszerszintű
   jelentőséggel bír-e, vagy valószínűsíthetően rendszerszintű jelentőséggel bíróvá válik-e.
   Ez a felhatalmazáson alapuló jogi aktus az EMIR 82. cikkével összhangban kerül elfogadásra,
   amely kiköti, hogy a felhatalmazáson alapuló jogi aktus elfogadása előtt a Bizottság törekszik
   az ESMA-val folytatott konzultációra.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   Eljárási kérdések
   A Bizottság 2019. május 3-án előzetes szakvéleményt kért az ESMA-tól az EMIR 25. cikke
   (2a) bekezdésének második albekezdésében előírt szempontok meghatározásáról szóló
   felhatalmazáson alapuló bizottsági jogi aktussal kapcsolatban. Az ESMA 2019. május 29. és
   2019. július 29. között nyilvános konzultációt folytatott a szakvéleményének tervezetéről. A
   konzultáció keretében kapott betekinthető válaszokat nyilvánosságra hozták az ESMA
   weboldalán. Az ESMA 2019. november 11-én küldte meg szakvéleményét a Bizottságnak. E
   szakvélemény nem kötelezi a Bizottságot, amely ezen a területen autonóm módon hozza meg
   határozatát.
   A Bizottság 2019. október 21-én konzultált az Európai Értékpapír-bizottság szakértői
   csoportjával (a továbbiakban: EGESC) e felhatalmazáson alapuló jogi aktus ideiglenes
   tartalmáról. Az EGESC a tagállamok, az Európai Központi Bank, az Európai Parlament
   Gazdasági és Monetáris Bizottságának titkársága és az ESMA képviselőiből áll.
   A minőségi jogalkotásra vonatkozó iránymutatással összhangban a felhatalmazáson alapuló
   jogi aktus tervezetét közzétették a minőségi jogalkotási portálon észrevételezés céljából,
   amire a 2020. június 11. és július 9. közötti négy hetes időszak állt rendelkezésre. 10 válasz
   érkezett. A válaszokat közzétették a minőségi jogalkotási portálon1. A minőségi jogalkotási
   portálon beérkezett visszajelzések mellett a Bizottsághoz számos bizalmas válasz is érkezett.
   Az ESMA további szakmai észrevételeket is tett.
   Az érintettek álláspontja
   Az említett felhatalmazáson alapuló jogi aktus tervezetéről az Európai Értékpapír-bizottság
   szakértői csoportjával (a továbbiakban: EGESC) folytatott konzultáció során a tagállamok
   támogatták a Bizottság megközelítését és néhány módosítást javasoltak az ESMA általi
   értékelés keretének javítására, valamint a szintbesorolási eljárás kiszámíthatóbbá tételére.
   Az ESMA konzultációjára adott válaszok, valamint az egyéb spontán hozzászólások átfogó
   képet nyújtottak a Bizottságnak a felhatalmazáson alapuló jogi aktus tartalmával kapcsolatos
   véleményekről. A beérkezett vélemények elsősorban a kiszámíthatóság és az arányosság
   hiányára, továbbá az uniós kapcsolat bizonyításának szükségességére vonatkoztak.
   A szükséges mértékű kiszámíthatóság biztosítása
   1
           https://ec.europa.eu/info/law/better-regulation/have-your-say/initiatives/12445-Systemic-importance-of-
           third-country-central-counterparties
HU                                                         1                                                       HU
 ---pagebreak---    Az érdekeltek hangsúlyozták, hogy észszerűsített mutatókkal megfelelő mértékben
   kiszámíthatóvá kell tenni a végeredményt.
   Először is az érdekeltek hangsúlyozták, hogy korlátozott számú mutatóra kell összpontosítani.
   Néhány érdekelt aggályosnak tartotta, hogy a mutatók nagy száma túl nagy rugalmasságot
   biztosítana az ESMA-nak, és torzítaná a 2. szintű központi szerződő félként meghatározandó
   harmadik országbeli központi szerződő felek számát. Több érdekelt további információt is
   kért arról, hogy miként lehet megállapítani, hogy „a harmadik országbeli központi szerződő
   fél az Unió, illetve egy vagy több tagállam pénzügyi stabilitása szempontjából rendszerszintű
   jelentőséggel bír-e, vagy valószínűsíthetően rendszerszintű jelentőséggel bíróvá válik-e, a
   következő szempontok mindegyikének figyelembevételével”. Néhány érdekelt úgy vélte, hogy
   nem minden mutató releváns a rendszerszintű jelentőség értékelése szempontjából, és egyes
   javasolt mutatók esetében a benyújtott információk túl általánosak a központi szerződő fél és
   annak üzleti tevékenysége tekintetében, és ezért kevésbé relevánsak.
   Másodszor, az érdekeltek megjegyezték, hogy a mutatók jegyzékének könnyítenie kellene
   annak megállapítását, hogy a harmadik országbeli központi szerződő fél az Unió
   szempontjából rendszerszintű jelentőséggel bír-e. Az érdekeltek megjegyezték továbbá, hogy
   a harmadik országbeli központi szerződő felek nem tudják előre értékelni annak
   valószínűségét, hogy 2. szintű központi szerződő félként sorolják-e be őket, és rámutattak
   arra, hogy nem átlátható a besorolási folyamat. E tekintetben egyes érdekelt felek
   aggodalmukat fejezték ki azzal kapcsolatban, hogy az ESMA az értékelés során esetleg
   következetlenül jár el, pl. utaltak arra, hogy az ESMA figyelembe „veheti” a mutatók
   bizonyos aspektusait, illetve annak lehetőségére, hogy az ESMA a felhatalmazáson alapuló
   jogi aktusban nem meghatározott további mutatókat is figyelembe vehet.
   Következésképpen az érdekeltek a szintbesorolási szempontok tisztességes és következetes
   alkalmazásának biztosítása érdekében több információt kértek a mutatók értékeléséről és
   arról, hogy figyelembe kell-e majd venni küszöbértékeket, referenciaértékeket vagy egyéb
   mutatókat. Aggályuk szerint egy harmadik országbeli központi szerződő fél számára
   nehézséget okoz a jogbiztonság megszerzése. Az érdekeltek ezért további pontosításokat
   szorgalmaztak annak érdekében, hogy e tekintetben biztosítható legyen a jogbiztonság. Az
   EGESC keretében a tagállamok mennyiségi mutatók használatát támogatták annak érdekében,
   hogy biztosítani lehessen a harmadik országbeli központi szerződő felek számára a nagyobb
   fokú kiszámíthatóságot, továbbá az ESMA erőforrásainak olyan harmadik országbeli központi
   szerződő felekre történő összpontosítását, amelyek az EU szempontjából potenciálisan
   nagyobb rendszerszintű jelentőséggel bírnak.
   Az arányosság biztosítása a szükségtelen adminisztratív terhek korlátozása révén
   Néhány válasz aggályosnak tartotta a mutatók értékeléséhez szolgáltatandó információk
   mennyiségét. Az érdekeltek érvelése szerint nem világos, hogy az ilyen nagy mennyiségű
   információ összegyűjtése hogyan tenné lehetővé annak értékelését, hogy egy harmadik
   országbeli központi szerződő fél rendszerszintű jelentőséggel bír-e az Unió szempontjából. Az
   említett érdekeltek úgy vélték továbbá, hogy ilyen nagy mennyiségű információ szolgáltatása
   nem szükséges, továbbá indokolatlan terheket ró a kisebb méretű harmadik országbeli
   központi szerződő felekre. Az egyik érdekelt megjegyezte, hogy ennek eredményeként a
   harmadik országbeli központi szerződő felek esetlegesen több információt szolgáltatnak az
   ESMA-nak az uniós központi szerződő felekhez képest.
   Az érdekeltek főként azt tartották aggályosnak, hogy a benyújtandó információk mennyisége
   és részletessége elriaszthatja a harmadik országbeli központi szerződő feleket az elismerés
   kérelmezésétől, mivel azt túl körülményessé tenné. Az érdekeltek többek között a következő
   lehetőségeket javasolták a szintbesoroláshoz szükséges információk kezelésére vonatkozóan:
HU                                               2                                               HU
 ---pagebreak---            olyan értékelés elvégzése, amely első lépésként a harmadik országbeli központi
            szerződő fél csődjének az EU pénzügyi stabilitására gyakorolt hatását közvetlenül
            mérő számszerűsíthető mutatókra összpontosít, például az uniós tagok harmadik
            országbeli központi szerződő féllel szembeni kitettségére és a harmadik országbeli
            központi szerződő fél által uniós pénznemekben tartott összegre, majd második
            lépésként, amennyiben a rendszerszintű kockázat lehetősége kellően nagynak
            tekinthető, a tulajdonosi szerkezetet és az alternatív elszámolási szolgáltatásokat
            vizsgálná; az EGESC keretében a tagállamok támogatták ezt a megközelítést,
           a kisebb méretű, harmadik országbeli központi szerződő felek mentesítése, melynek
            értelmében nem kellene értékelni azokat a harmadik országbeli központi szerződő
            feleket, amelyek az elszámolásokat nem az Unió vagy tagállamai egyik
            pénznemében végzik,
           a mutatók rangsorolása a rendszerszintű jelentőség értékelése szerinti fontosságuk
            alapján az értékelés szempontjából fontosabb mutatók azonosítása céljából,
           a már elismert harmadik országbeli központi szerződő felek esetében azon
            információk felhasználása, amelyekkel az ESMA a harmadik országbeli központi
            szerződő fél tekintetében már rendelkezik, mivel a szükséges információk egy részét
            az elismert harmadik országbeli központi szerződő fél már az elismerés iránti
            kérelmében is benyújtja,
           a szempontok értékeléséhez – lehetőség szerint – nyilvánosan hozzáférhető
            információk felhasználása; az EGESC keretében a tagállamok támogatták ezt a
            megközelítést,
           a pénzügyi piaci infrastruktúrákra vonatkozó CPMI-IOSCO elveket követő, meglévő
            kockázatértékelések és közzétételek felhasználása; az EGESC keretében a
            tagállamok támogatták ezt a megközelítést.
   Néhány érdekelt azt is hangsúlyozta, hogy a harmadik országbeli központi szerződő felek által
   szolgáltatandó információk köre túl széles, és valószínűleg üzleti vagy más érzékeny
   információkra is kiterjed. Néhány érdekelt ezért megjegyezte, hogy a szolgáltatott
   információkat bizalmasan kell kezelni.
   Az uniós kapcsolat tisztázásának szükségessége
   Néhány érdekelt hangsúlyozta, hogy az EMIR szerint a harmadik országbeli központi
   szerződő fél és az Unió vagy annak valamely tagállama közötti kapcsolatot az elszámolási
   tevékenységei alapján kell megállapítani. Az egyik érdekelt hangsúlyozta, hogy az adott
   központi szerződő fél uniós jelentőségének egyértelmű meghatározásához minden mutatónak
   egyértelműen jeleznie kell az uniós kapcsolatot. Az érdekeltek hangsúlyozták, hogy az olyan
   mutatók értékelése, amelyeknek nincs uniós kapcsolata, kockázatokkal jár, ugyanis hibás
   eredményhez vezet olyan értelemben, hogy az Unió számára rendszerszintű jelentőséggel nem
   bíró harmadik országbeli központi szerződő felet rendszerszintű jelentőséggel bíróként
   jelölhetnek ki túl általános mutatók alapján.
   Az uniós kapcsolat értékelését illetően több érdekelt hangsúlyozta, hogy az ilyen kapcsolatot
   néhány mutató esetében az uniós pénznemekre való hivatkozással lehetne mérni, vagyis az
   értékeléseket az uniós pénznemekre kellene korlátozni például az elszámolt eszközök, az
   ügylet alapjául szolgáló eszközök, fizetési kötelezettségek stb. pénznemének vizsgálata során.
   Az egyik érdekelt javasolta, hogy a rendszerszintű kockázat meghatározását egyértelműen az
   uniós pénznemekben fennálló kitettségekhez és az EU-ban székhellyel rendelkező pénzügyi
   intézményekhez kell kötni. Egy másik érdekelt ugyanakkor megjegyezte, hogy az Unió
HU                                                3                                               HU
 ---pagebreak---    számára az uniós pénznemek mellett a harmadik országbeli pénznemek is relevánsak lehetnek
   annak értékelése során, hogy a harmadik országbeli központi szerződő felek rendszerszintű
   jelentőséggel bírnak-e az Unió számára.
   3.       HATÁSVIZSGÁLAT
   A Bizottságnak részletesebben meg kell határoznia az EMIR 25. cikkének (2a) bekezdésében
   a szintbesoroláshoz meghatározott öt minőségi szempontot, melyek figyelembevételével az
   ESMA-nak meg kell állapítania, hogy a harmadik országbeli központi szerződő fél milyen
   fokú rendszerszintű kockázatot jelent az Unióra, illetve egy vagy több tagállamára nézve. E
   szempontok a következők: i. a központi szerződő fél üzleti tevékenységének jellege,
   nagyságrendje és összetettsége; ii. a központi szerződő fél csődjének vagy a tevékenységében
   beálló fennakadások hatása; iii. a központi szerződő fél klíringtagsági struktúrája; iv. más
   központi szerződő felek által nyújtott alternatív elszámolási szolgáltatások; és v. a központi
   szerződő fél kapcsolatai, kölcsönös függősége vagy egyéb kölcsönhatásai. Egy harmadik
   országbeli központi szerződő fél rendszerszintű jelentőségének meghatározásakor az ESMA-
   nak e szempontok mindegyikét értékelnie kell, azok egyike sem meghatározó.
   Az ESMA szakvéleménye
   Szakvéleményében az ESMA egy mutatókészlet bevezetésével javasolja pontosítani az annak
   értékelésére szolgáló szempontokat, hogy egy harmadik országbeli központi szerződő fél az
   Unió, illetve egy vagy több tagállama pénzügyi stabilitása szempontjából rendszerszintű
   jelentőséggel bír-e vagy valószínűsíthetően rendszerszintű jelentőséggel bíróvá válik-e.
   A Bizottság teljes mértékben figyelembe vette az összes beadványt, beleértve az ESMA
   szakvéleményét és az ESMA nyilvános konzultációjára adott válaszokat, az EGESC-től
   kapott visszajelzéseket, valamint az érdekelt felek által a Bizottságnak benyújtott egyéb
   észrevételeket.
   Ez a felhatalmazáson alapuló jogi aktus azonban annyiban eltér az ESMA szakvéleményétől,
   hogy észszerűsíti és egyszerűsíti az ESMA alábbiakban részletezett megközelítését. Ezen
   eltérések célja a felhatalmazáson alapuló jogi aktus arányosságának további javítása, nagyobb
   fokú kiszámíthatóság biztosítása harmadik országbeli központi szerződő felek számára, az
   uniós kapcsolat tisztázása az EMIR előírásainak megfelelően, valamint a harmadik országbeli
   központi szerződő felek adminisztratív terheinek és költségeinek csökkentése.
   Az ESMA szakvéleményét hatásvizsgálat kíséri. Mindezek alapján és figyelembe véve, hogy
   a Bizottságnak az ESMA szakvéleményétől való eltérései a harmadik országbeli központi
   szerződő felek adminisztratív terheinek és költségeinek további csökkentését célozzák, a
   Bizottság nem készített külön hatásvizsgálatot. Mindazonáltal az alábbi 3. szakasz értékeli a
   Bizottság által bevezetett módosítások pozitív és negatív hatásait, és elemzi a javasolt
   intézkedések költségeit és hasznait.
   A költségekről és hasznokról szóló szakaszban szereplő kvantitatív adatok azonban több
   okból is korlátozottak. Először is, a Bizottság rendelkezésére álló adatok többsége bizalmas és
   nem közölhető. Másodszor, az ESMA a nyilvános konzultáció keretében kvantitatív adatokat
   kért, de csak nagyon kevés visszajelzést kapott. Harmadszor, a harmadik országbeli központi
   szerződő felek közötti különbségek olyan mértékűek, hogy a módosítások költségei (és
   hasznai) jelentős eltéréseket fognak mutatni, például attól függően, hogy mennyi információ
   érhető el már nyilvánosan, illetve mennyi információt bocsátottak már az ESMA
   rendelkezésére, továbbá a harmadik országbeli központi szerződő fél méretétől és
   összetettségétől függően.
   Szakvéleményében az ESMA a következő három szakpolitikai alternatívát azonosította:
HU                                                  4                                              HU
 ---pagebreak---    1.       szakpolitikai A szempontok pontosabb meghatározása az egyes mutatók által
   alternatíva               lefedendő aspektusok részletes listáját tartalmazó teljes mutatókészlet
                             meghatározása révén.
   2.       szakpolitikai A szempontok pontosabb meghatározása az aspektusok szűkebb körét
   alternatíva               lefedő kevesebb mutató meghatározása révén.
   3.       szakpolitikai A szempontok pontosabb meghatározása egy alapelvekre épülő teljes
   alternatíva               mutatókészlet meghatározása révén, melynek mutatói az adott
                             központi szerződő fél tekintetében csak a célkitűzésük eléréséhez
                             szükséges adatok összegyűjtését igénylik.
   Az ESMA szerint az 1. alternatíva azzal a kockázattal járna, hogy aránytalanul nagy
   mértékben alkalmaznák a mutatókat valamennyi harmadik országbeli központi szerződő fél
   esetében, a 2. alternatíva pedig nem tenné lehetővé az ESMA számára, hogy minden releváns
   adatot összegyűjtsön, ami azt eredményezné, hogy csak korlátozottan értékelnék a központi
   szerződő fél rendszerszintű jelentőségét az EU vagy annak egy tagállama tekintetében. Az
   ESMA ezért a 3. alternatívát ajánlja.
   A Bizottság úgy véli, hogy az ESMA által javasolt megközelítést finomítani kell, és a
   mutatókat pontosítani kell annak érdekében, hogy egyértelműbbé váljon a harmadik
   országbeli központi szerződő felek által benyújtandó és az ESMA által értékelendő
   információk köre.
   Az ESMA által a szintbesorolási eljárás során értékelendő szempontok meghatározásakor a
   Bizottság szem előtt tartotta a kiszámíthatóság és az arányosság átfogó elvét, és a lehető
   legkisebbre csökkentette azon központi szerződő felek adminisztratív terheit, amelyek
   jellegüknél fogva nem jelentenek rendszerszintű kockázatot az Unió számára.
   Arányosság
   Figyelembe véve az összes érdekelttől kapott visszajelzéseket, a Bizottság arra törekedett,
   hogy arányos megközelítést vezessen be a harmadik országbeli központi szerződő felek
   szintbesorolására.
   A Bizottság szerint az értékelendő elemek közül néhányat kiemelten kell kezelni anélkül,
   hogy sérülne az a kifejezett követelmény, miszerint valamennyi szempontot értékelni kell és
   egyik szempont sem lehet önmagában véve meghatározó.
   A Bizottság ezért azt javasolja, hogy tovább kell finomítani az ESMA szakvéleményében
   javasolt megközelítést, észszerűsítve a javasolt mutatókat és elválasztva az alapvető
   információs elemeket azoktól az elemektől, amelyek csak azon központi szerződő felek
   tekintetében relevánsak, amelyek elvben nagyobb valószínűséggel jelentenek rendszerszintű
   kockázatot az EU-ra vagy annak egy tagállamára nézve. Ezért e megközelítés értelmében
   minden harmadik országbeli központi szerződő félnek meg kell adnia bizonyos alapvető
   információkat a szintbesorolás lehetővé tétele érdekében. Azon harmadik országbeli központi
   szerződő feleknek, amelyek bizonyos mennyiségi mutatók alapján az 1. és a 2. szint közötti
   határon mozognak, automatikusan kiegészítő információkat kell szolgáltatniuk, hogy lehetővé
   váljon a szintbesorolás pontosabb értékelése. Az ESMA-nak ezért első lépésben ezeket a
   mennyiségi mutatókat kellene értékelnie ahhoz, hogy meghatározhassa a harmadik országbeli
   központi szerződő fél által szolgáltatandó információkat.
   A Bizottság megjegyzi továbbá, hogy az alapvető információk nagy része, valamint a
   benyújtandó részletesebb információk közül néhány nyilvánosan is hozzáférhető. Az ESMA-
HU                                                 5                                                 HU
 ---pagebreak---    nak ezért – amennyire csak lehetséges – nyilvánosan, például a CPMI-IOSCO közzétételi
   kereten keresztül hozzáférhető adatokra kell támaszkodnia, vagy már elismert harmadik
   országbeli központi szerződő felek esetében olyan adatokra, amelyek már az ESMA
   birtokában vannak.
   Az ESMA így várhatóan hozzá fog férni a szintbesorolási eljárás szempontjából releváns
   valamennyi információhoz, ugyanakkor jelentősen csökkenni fog a harmadik országbeli
   központi szerződő felek adminisztratív terhe.
   Kiszámíthatóság
   Összhangban az érdekeltek nagyobb fokú kiszámíthatóságot szorgalmazó visszajelzéseivel, a
   Bizottság három objektív mutatót vezet be, melyek lehetővé teszik egy egyszerűbb és
   arányosabb megközelítés követését a szintbesorolási eljárás során. Mindegyik szempont
   alapvető elemekre és részletesebb további információkra oszlik, melyeket az ESMA-nak csak
   és kizárólag abban az esetben kell értékelnie, amikor teljesül valamelyik objektív mutató.
   Ezek az objektív mutatók a következők:
   i.    a központi szerződő fél uniós pénznemben denominált pénzügyi eszközöket számol-e el
         vagy szándékozik-e elszámolni;
   ii.   a központi szerződő fél által beszedett, az Unióban/tagállamban székhellyel rendelkező
         klíringtagok vagy az Unióban/tagállamban székhellyel rendelkező szervezetek
         leányvállalatai által rendelkezésre bocsátott aggregált erőforrások;
   iii.  a legnagyobb fizetési kötelezettség, amelyet egy vagy két legnagyobb klíringtag csődje
         okozna rendkívüli, de valószerű piaci körülmények között2.
   Az első mutatót szétbontanák a nem könnyen összehasonlítható pénzügyi eszközök
   osztályainak megkülönböztetése céljából: ezek egyfelől a szabályozott piacon vagy
   szabályozott piaccal egyenértékűnek tekintendő harmadik országbeli piacon végrehajtott
   értékpapírügyletek (ideértve az értékpapír-finanszírozási ügyleteket) és származtatott
   ügyletek, másfelől a tőzsdén kívüli származtatott ügyletek.
   Az említett mutatókra mennyiségi küszöbértékeket határoztak meg a Bizottság rendelkezésére
   álló adatok alapján. Ezek a küszöbértékek nem akadályozzák az ESMA-t a szintbesorolási
   értékelés elvégzésében, és összhangban vannak az EMIR-rel, mert önmagukban nem
   meghatározóak. A küszöbértékek sokkal inkább azt jeleznék, hogy az említett
   küszöbértékeket elérő harmadik országbeli központi szerződő felek a további elemzést
   követően valószínűleg nem minősülnének 1. szintű központi szerződő félnek, noha ez sem
   zárható ki.
   Ezek a módosítások kiszámíthatóbbá teszik a szintbesorolási eljárást és javítják annak
   hatékonyságát.
   Az uniós kapcsolat
   A Bizottság törekedett tisztázni a különböző mutatók uniós kapcsolatát, valamint azon
   szerepüket, amelyet a harmadik országbeli központi szerződő fél EU vonatkozásában betöltött
   rendszerszintű jelentőségének értékelésében töltenek be. Konkrétan a szintbesorolási eljárást
   kiszámíthatóbbá tévő mennyiségi mutatók mindegyike vagy a központi szerződő fél uniós
   klíringtagjainak és ügyfeleinek tevékenységére vonatkozik, vagy a központi szerződő fél
   uniós pénznemben denominált eszközökben folytatott tevékenységére. Továbbá, a
   szempontokat meghatározó elemeket általában úgy kell értékelni, hogy az egyértelműen
   szemléltesse a központi szerződő félnek az Unió pénzügyi stabilitására gyakorolt hatását.
   2
           A pénzügyi piaci infrastruktúrákra vonatkozó CPMI-IOSCO elvek általános értelmezése szerint.
HU                                                       6                                              HU
 ---pagebreak---    .
   3.1.      Költség-haszon elemzés
   Azáltal, hogy a szintbesorolási eljárásra alkalmazandóan kétlépcsős megközelítést vezet be és
   biztosítja, hogy az ESMA a lehető legnagyobb mértékben támaszkodhasson vagy nyilvánosan
   hozzáférhető adatokra vagy a már birtokában lévő adatokra, a Bizottság által szorgalmazott
   szakpolitikai alternatíva korlátozza az ESMA és az elismerést kérelmező vagy elismerési
   felülvizsgálat alatt álló harmadik országbeli központi szerződő felek költségeit.
   Az ESMA költségei várhatóan alacsonyabbak lesznek az ESMA által javasolt
   megközelítéshez képest, mivel az ESMA-nak csak korlátozott körű adatokat kell értékelnie
   azon központi szerződő felek esetében, amelyek nem érik el az ebben a rendeletben bevezetett
   mennyiségi mutatók küszöbértékeit.
   A költségek egyfelől növekedhetnek is, mert az ESMA-nak nyilvánosan hozzáférhető
   adatokra vagy már rendelkezésre álló információkra kell támaszkodnia ahelyett, hogy
   kizárólag a harmadik országbeli központi szerződő féltől származó új információkra
   támaszkodna. Ez azt jelenti, hogy az ESMA-nak adott esetben ellenőriznie kell, hogy mely
   információk állnak már rendelkezésre, ami több erőforrást igényelhet.
   Másfelől viszont jelentősen csökken a begyűjtendő és elemzendő információk mennyisége. Ez
   várhatóan csökkenteni fogja az ESMA számára a szintbesorolási értékelés elvégzéséhez
   szükséges erőforrásokat, amely így erőforrásait azokra a harmadik országbeli központi
   szerződő felekre fogja összpontosítani, amelyek elvileg nagyobb valószínűséggel fognak 2.
   szintű központi szerződő félnek minősülni. Az erőforrások a nyilvánosan hozzáférhető vagy
   meglévő információk felhasználásával is csökkenthetők, mivel feltételezhető, hogy az említett
   információkat már viszonylag szabványosított és összehasonlítható formátumban nyújtották
   be. Valószínűleg kevesebb kérdés fog felmerülni az információkkal vagy a benyújtott adatok
   minőségével kapcsolatban.
   Csökkenni fognak a harmadik országbeli központi szerződő felek költségei is. Először is,
   jelentősen csökken a benyújtott információ mennyisége. Bizonyos kiegészítő információkra
   csak a rendszer szempontjából potenciálisan relevánsabb központi szerződő felek tekintetében
   lenne szükség. Ez azt jelenti, hogy a rendszer szempontjából kevésbé releváns központi
   szerződő felek költségei jelentősen csökkenni fognak. Másodszor, az ESMA-nak már –
   nyilvánosan vagy másmilyen módon – rendelkezésre álló adatokat kell használnia. Ez
   elméletileg tovább csökkenti az összes harmadik országbeli központi szerződő fél költségeit.
   Az említett információk gyűjtésének módját azonban részletesebben meg kell határozni az
   ESMA szabályozástechnikai standardjában az ESMA részére a központi szerződő fél
   elismerése céljából benyújtandó információk tekintetében3. Harmadszor, mivel az ESMA-nak
   (az arányosabb megközelítés miatt) várhatóan kevesebb erőforrásra lesz szüksége a
   szintbesorolás elvégzéséhez, csökkenteni kell a harmadik országbeli központi szerződő fél
   első elismeréséhez szükséges díjak szintjét is, mivel ez a díj a harmadik országbeli szerződő
   felek szintbesorolásának költségeit foglalja magában.
   3.2.      Arányosság
   Ez a rendelet tovább pontosítja azokat a szempontokat, amelyeket az ESMA-nak figyelembe
   kell vennie egy harmadik országbeli központi szerződő fél értékelése során, akár az első
   elismerés folyamatában, akár már meglévő elismerési határozat felülvizsgálata során, az
   3
           A Bizottság 153/2013/EU felhatalmazáson alapuló rendelete (2012. december 19.) a 648/2012/EU
           európai parlamenti és tanácsi rendeletnek a központi szerződő felekre vonatkozó követelményekről
           szóló szabályozási technikai standardok tekintetében történő kiegészítéséről.
HU                                                        7                                                 HU
 ---pagebreak---    EMIR előírásainak megfelelően. Ez a rendelet egyfelől csökkenti a rendszerszintű
   jelentőséggel nem bíró központi szerződő felekre háruló terheket azáltal, hogy a feltétlenül
   szükségesre szűkíti a tőlük megkövetelt információk körét, másfelől lehetővé teszi, hogy az
   ESMA egy észszerűsített folyamat keretében rangsorolja az erőforrásokat és gyors döntéseket
   hozzon a szintbesorolási eljárásban.
   A fentiek alapján a rendelet biztosítja az EMIR-ben meghatározott szabályok arányos
   alkalmazását, tehát figyelembe veszi az arányosság elvét.
   3.3.      Szubszidiaritás
   Az EMIR egy teljes egészében kötelező és valamennyi tagállamban közvetlenül
   alkalmazandó rendelet. Az EMIR jogalapja az Európai Unió működéséről szóló szerződés
   114. cikke, és ezért bármilyen módosításának is ugyanez a cikk a jogalapja.
   Az EMIR az EU-ban székhellyel rendelkező klíringtagok vagy kereskedési helyszínek
   számára elszámolási szolgáltatásokat nyújtó harmadik országbeli központi szerződő felekre
   alkalmazandó felügyeleti keretet határozza meg. A tagállamok és a nemzeti felügyeleti
   hatóságok nem tudják saját maguk megoldani azokat a rendszerszintű kockázatokat,
   amelyeket a nagy mértékben integrált és összekapcsolt, a nemzeti joghatóságok hatókörén túl,
   határokon átnyúlóan működő központi szerződő felek teremtenek. Továbbá, a tagállamok és a
   nemzeti hatóságok önmagukban nem tudják kezelni azt a rendszerszintű kockázatot, amelyet
   a harmadik országbeli központi szerződő felek jelenthetnek az EU egészének pénzügyi
   stabilitására nézve.
   Az EMIR célkitűzéseit – a központi szerződő felek biztonságosságának és hatékonyságának
   fokozása a tevékenységük végzésére vonatkozó egységes követelmények meghatározása
   révén – a tagállamok nem tudják kielégítően megvalósítani, tehát azok az intézkedések
   nagyságrendje miatt uniós szinten jobban megvalósíthatók az EUSZ 5. cikkében foglalt
   szubszidiaritás elvének megfelelően.
   4.        A FELHATALMAZÁSON ALAPULÓ JOGI AKTUS JOGI ELEMEI
   Ez a felhatalmazáson alapuló rendelet meghatározza azokat a szabályokat, amelyek az ESMA
   által az annak megállapítása során figyelembe veendő szempontok további pontosítását
   szolgálják, hogy egy harmadik országbeli központi szerződő fél az Unió, illetve egy vagy több
   tagállama pénzügyi stabilitása szempontjából rendszerszintű jelentőséggel bír-e vagy
   valószínűsíthetően rendszerszintű jelentőséggel bíróvá válik-e.
            Az 1. cikk meghatározza azon alapvető elemek körét, amelyeket az ESMA-nak
             figyelembe kell vennie központi szerződő fél üzleti tevékenysége jellegének,
             méretének és összetettségének értékelése során a 25. cikk (2a) bekezdésének a)
             pontja szerint. Meghatározza továbbá azon további elemek körét, amelyeket a 6.
             cikkben felsorolt egy vagy több mennyiségi mutatót túllépő központi szerződő felek
             esetében értékelni kell.
            A 2. cikk meghatározza azon alapvető elemek körét, amelyeket az ESMA-nak
             figyelembe kell vennie a központi szerződő fél csődje vagy a tevékenységében beálló
             fennakadások által gyakorolt hatás értékelése során a 25. cikk (2a) bekezdésének b)
             pontja szerint. Meghatározza továbbá azon további elemek körét, amelyeket a 6.
             cikkben felsorolt egy vagy több mennyiségi mutatót túllépő központi szerződő felek
             esetében értékelni kell.
            A 3. cikk meghatározza azon alapvető elemek körét, amelyeket az ESMA-nak
             figyelembe kell vennie a központi szerződő fél klíringtagsági struktúrájának
HU                                                8                                              HU
 ---pagebreak---      értékelése során a 25. cikk (2a) bekezdésének c) pontja szerint. Meghatározza
     továbbá azon további elemek körét, amelyeket a 6. cikkben felsorolt egy vagy több
     mennyiségi mutatót túllépő központi szerződő felek esetében értékelni kell.
    A 4. cikk meghatározza azon alapvető elemek körét, amelyeket az ESMA-nak
     figyelembe kell vennie a más központi szerződő felek által nyújtott alternatív
     elszámolási szolgáltatások értékelése során a 25. cikk (2a) bekezdésének d) pontja
     szerint. Meghatározza továbbá azon további elemek körét, amelyeket a 6. cikkben
     felsorolt egy vagy több mennyiségi mutatót túllépő központi szerződő felek esetében
     értékelni kell.
    Az 5. cikk meghatározza azon alapvető elemek körét, amelyeket az ESMA-nak
     figyelembe kell vennie a központi szerződő fél kapcsolatainak, kölcsönös
     függőségeinek vagy egyéb kölcsönhatásainak értékelése során a 25. cikk (2a)
     bekezdésének e) pontja szerint. Meghatározza továbbá azon további elemek körét,
     amelyeket a 6. cikkben felsorolt egy vagy több mennyiségi mutatót túllépő központi
     szerződő felek esetében értékelni kell.
    A 6. cikk meghatározza azokat a mennyiségi mutatókat, amelyek alapján az ESMA
     meg tudja becsülni az Unióban székhellyel klíringtagok és ügyfelek központi
     szerződő féllel szembeni kitettségét.
    A 7. cikk a jogi aktus hatálybalépésének időpontjáról rendelkezik.
HU                                          9                                            HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                               (2020.7.14.)
     a 648/2012/EU európai parlamenti és tanácsi rendeletnek az egy harmadik országban
    székhellyel rendelkező központi szerződő félnek az Unió, illetve egy vagy több tagállama
              pénzügyi stabilitása szempontjából rendszerszintű jelentőségének vagy
     valószínűsíthetően rendszerszintű jelentőségűvé válásának megállapításához az ESMA
             által figyelembe veendő szempontok tekintetében történő kiegészítéséről
                                      (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a tőzsdén kívüli származtatott ügyletekről, a központi szerződő felekről és a
   kereskedési adattárakról szóló, 2012. július 4-i 648/2012/EU európai parlamenti és tanácsi
   rendeletre és különösen annak 25. cikke (2a) bekezdésének második albekezdésére,
   mivel:
   (1)     Azon rendszerszintű kockázat mértékének értékelése során, amelyet a harmadik
           országbeli központi szerződő fél az Unió, illetve egy vagy több tagállama pénzügyi
           stabilitására nézve jelent, az ESMA-nak egy sor objektív mennyiségi és minőségi
           szempont figyelembevételével kell meghoznia a harmadik országbeli központi
           szerződő fél 1. szintű vagy 2. szintű központi szerződő félként való elismeréséről szóló
           döntését. Figyelembe kell vennie azokat a feltételeket is, amelyek mellett a Bizottság
           elfogadhatta egyenértékűségi határozatát. Konkrétan, egy harmadik országbeli
           központi szerződő fél kockázati profiljának értékelésekor az ESMA-nak objektív és
           átlátható mennyiségi tevékenységi mutatókat kell figyelembe vennie az Unióban
           székhellyel rendelkező klíringrésztvevők vagy az uniós pénznemben denominált
           eszközök tekintetében az értékelés idején folytatott tevékenységek esetében. Míg az
           ESMA-nak a központi szerződő fél teljes üzleti tevékenységét figyelembe kell vennie,
           az értékelésnek arra a kockázatra kell összpontosítania, amelyet egy adott központi
           szerződő fél az Unió pénzügyi stabilitására nézve jelenthet.
   (2)     Azon szempontok meghatározása során, amelyeket az ESMA-nak figyelembe kell
           vennie egy harmadik országbeli központi szerződő fél besorolásának megállapításakor,
           figyelembe kell venni a központi szerződő fél által elszámolt ügyletek jellegét, azok
           összetettségét, kockázati profilját és átlagos futamidejét, az érintett piacok
           átláthatóságát és likviditását, illetve azt, hogy a központi szerződő fél elszámolási
           tevékenységei milyen arányban vannak euróban vagy más uniós pénznemben
           denominálva. E tekintetben a harmadik országokban, szabályozott piacokon jegyzett
           és végrehajtott bizonyos termékeket, mint például mezőgazdasági termékeket érintő
           meghatározott jellemzők, amelyek olyan piacokhoz kapcsolódnak, amelyek az adott
           harmadik országban nagyrészt az ezen ügyleteikkel a kereskedelmi kockázataikat
           kezelő belföldi, nem pénzügyi szerződő feleket szolgálnak ki, elhanyagolható
           kockázatot jelenthetnek az uniós klíringtagok és kereskedési helyszínek számára,
HU                                                 10                                               HU
 ---pagebreak---        mivel alacsony fokú a pénzügyi rendszer többi részével való rendszerszintű
       összekapcsoltságuk.
   (3) A központi szerződő fél tevékenységének összetettségét jelző objektív mutatók a
       következők: a központi szerződő fél működése szerinti országok, az általa nyújtott
       szolgáltatások terjedelme, az általa elszámolt pénzügyi eszközök jellemzői, valamint
       az elszámolt volumenek. A 648/2012/EU rendelet 25. cikke (2a) bekezdésének a)
       pontjában meghatározott szempont figyelembevételekor az ESMA-nak mérlegelnie
       kell a központi szerződő fél tulajdonosi, üzleti és vállalati struktúráját, továbbá a
       központi szerződő fél által kínált elszámolási szolgáltatások körét, jellegét és
       összetettségét, és azt, hogy milyen mértékben fontosak az említett szolgáltatások az
       Unióban székhellyel rendelkező klíringtagok és ügyfelek (a továbbiakban:
       klíringrésztvevők) számára. Míg a központi szerződő fél rendszerszintű jelentőségét
       teljes egészében kell értékelni, az ESMA-nak különös figyelmet kell fordítania a
       központi szerződő fél uniós pénznemben végzett tevékenységének arányára, valamint
       a központi szerződő fél által folytatott, az Unióban székhellyel rendelkező
       klíringrésztvevőktől származó tevékenységek arányára. Egy olyan központi szerződő
       fél esetében, amely nagyobb valószínűséggel bír rendszerszintű jelentőséggel az Unió
       számára, fontos, hogy az ESMA értékelje annak a csoportnak a struktúráját és
       tulajdonosi szerkezetét, amelynek a központi szerződő fél a részét képezheti, annak
       meghatározása érdekében, hogy kockázatnak vannak-e kitéve az Unió érdekei.
       Értékelni kell továbbá az említett központi szerződő fél által kiszolgált piacok
       mélységét, likviditását és átláthatóságát annak érdekében, hogy az ESMA jobban
       meghatározhassa a nemteljesítés-kezelés keretében lefolytatott árverés során az
       Unióban székhellyel rendelkező klíringtagokra háruló kockázatot.
   (4) A központi szerződő fél tőkéje, a klíringrésztvevők által lekötött pénzügyi források,
       valamint az általuk nyújtott biztosíték típusa és jellege olyan alapvető elemek,
       amelyeket figyelembe kell venni a központi szerződő fél kedvezőtlen fejleményekkel
       szembeni ellenállóképességének értékelése során. A 648/2012/EU rendelet 25. cikke
       (2a) bekezdésének b) pontjában meghatározott szempont figyelembevételekor az
       ESMA-nak ezért áttekintéssel kell rendelkeznie azon pénzügyi forrásokról, amelyek a
       központi szerződő fél számára nemteljesítés vagy nemteljesítésen kívüli esemény
       esetén rendelkezésre állnak. Az ESMA-nak figyelembe kell vennie továbbá, hogy az
       említett források fedezettek vagy fedezetlenek, lekötetlenek vagy lekötöttek,
       finanszírozottak vagy nem finanszírozottak-e, továbbá azt, hogy a központi szerződő
       fél milyen módon teremt jogbiztonságot és bizalmat az általa kiegyenlített ügyletek és
       az általa kezelt biztosítékok tekintetében. Végezetül, az ESMA-nak mérlegelnie kell az
       elismerést kérelmező központi szerződő fél országában a központi szerződő felek
       helyreállítását és szanálását célzó keretrendszer meglétét, jellegét és hatását. A
       helyreállítást és szanálást célzó ilyen keretrendszereket nemzetközi szinten elfogadott
       iránymutatások és kulcsfontosságú jellemzők alapján kell értékelni. A kiegyenlítési és
       a likviditási kockázat vizsgálatakor az ESMA-nak különös figyelmet kell fordítania
       arra, hogy a valószínűleg rendszerszintű jelentőséggel bíró központi szerződő feleknek
       mennyiben biztosított a likviditáshoz való hozzáférése, továbbá az uniós pénznemeket
       érintő likviditási nyomásra. Míg a fizetések és a kiegyenlítések biztonsága
       megerősíthető a megosztott könyvelési technológia vagy más új keletű technológiák
       alkalmazása révén, az ESMA-nak figyelmet kell fordítania arra, hogy ezek a
       technológiák milyen további kockázatot – kiemelten kiberkockázatot – jelenthetnek a
       központi szerződő fél számára.
HU                                             11                                              HU
 ---pagebreak---    (5) A központi szerződő fél által arra vonatkozóan előírt feltételek jellege, hogy a
       klíringrésztvevők hozzáférhessenek az általa nyújtott szolgáltatásokhoz, továbbá az
       említett klíringrésztvevők közötti összefonódások hatással lehetnek arra, hogy a
       központi szerződő felet hogyan érintheti az említett résztvevőkkel kapcsolatos
       kedvezőtlen esemény. A 648/2012/EU rendelet 25. cikke (2a) bekezdésének c)
       pontjában meghatározott szempont figyelembevételekor az ESMA-nak ezért a
       lehetőségekhez mérten meg kell határoznia a központi szerződő fél
       klíringrésztvevőinek kilétét, különösen abban az esetben, amikor a központi szerződő
       fél az Unióban székhellyel rendelkező klíringrésztvevőknek nyújt szolgáltatásokat. Az
       ESMA-nak meg kell határoznia az adott központi szerződő félben a klíringrésztvevők
       vagy a klíringrésztvevő-csoportok relatív jelentőségét is. Az ESMA-nak értékelnie kell
       azokat a feltételeket és lehetőségeket, amelyek mellett a központi szerződő fél
       hozzáférést biztosít elszámolási szolgáltatásaihoz, amennyiben szükséges értékelni
       ennek a klíringtagsági struktúrára gyakorolt esetleges hatását. Az Unió szempontjából
       valószínűleg rendszerszintű jelentőséggel bíró központi szerződő fél esetében az
       ESMA-nak értékelnie kell, hogy az adott központi szerződő fél által a klíringtagjai
       számára előírt jogi és prudenciális követelmények kellően szigorúak-e.
   (6) A központi szerződő fél tevékenységében beálló fennakadás esetén a
       klíringrésztvevőknek akár közvetlenül, akár közvetve a más központi szerződő felek
       által nyújtott hasonló vagy azonos szolgáltatásokra kell hagyatkozniuk. Az elismerést
       kérelmező központi szerződő fél relatív jelentőségének értékelése érdekében a
       648/2012/EU rendelet 25. cikke (2a) bekezdésének d) pontjában meghatározott
       szempont figyelembevételekor az ESMA-nak ezért meg kell határoznia, hogy a
       klíringrésztvevők helyettesíthetik-e az adott központi szerződő fél által nyújtott
       elszámolási szolgáltatások egy részét vagy egészét más központi szerződő felek által
       nyújtott szolgáltatásokkal, különösen abban az esetben, amikor az említett alternatív
       központi szerződő feleket engedélyezték vagy elismerték az Unióban. Amennyiben az
       Unióban székhellyel rendelkező klíringtagok és ügyfelek elszámolási kötelezettség
       hatálya alá tartozó bizonyos termékeket csak egy harmadik országbeli központi
       szerződő félnél számolhatnak el, az adott központi szerződő fél rendszerszintű
       jelentőségét az ESMA-nak fokozott figyelemmel kell mérlegelnie.
   (7) A központi szerződő felek számos módon kapcsolódhatnak más pénzügyi
       infrastruktúrákhoz, például más központi szerződő felekhez vagy központi
       értéktárakhoz. Az említett kapcsolatokban beálló fennakadások hátrányosan
       befolyásolhatják a központi szerződő fél megfelelő működését. A 648/2012/EU
       rendelet 25. cikke (2a) bekezdésének e) pontjában meghatározott szempont
       figyelembevételekor az ESMA-nak ezért értékelnie kell, hogy a központi szerződő fél
       milyen mértékben kapcsolódik más pénzügyi piaci infrastruktúrákhoz vagy pénzügyi
       intézményekhez oly módon, ami hatással lehet az Unió, illetve egy vagy több
       tagállama pénzügyi stabilitására. Ennek során az ESMA-nak különös figyelmet kell
       fordítania az Unióban található szervezetekkel fennálló kapcsolatokra és kölcsönös
       függőségekre. Végezetül az ESMA-nak azonosítania és értékelnie kell a központi
       szerződő fél által kiszervezett szolgáltatások jellegét és azt a kockázatot, amit az ilyen
       kiszervezések jelenthetnek a központi szerződő fél számára abban az esetben, ha azok
       bármilyen módon megszakadnának vagy sérülnének.
   (8) Abban az esetben, amikor objektív mennyiségi mutatók alkalmazásával megállapítást
       nyert, hogy az Unióban székhellyel rendelkező klíringtagok és ügyfelek központi
       szerződő féllel szembeni kitettsége jelentős, az ESMA-nak minden egyes szempont
       tekintetében további elemeket kell értékelnie. Minél több ilyen mutatót teljesít a
HU                                             12                                                 HU
 ---pagebreak---           központi szerződő fél, az ESMA annál nagyobb valószínűséggel állapítja meg, hogy a
          központi szerződő fél az Unió, illetve egy vagy több tagállam pénzügyi stabilitása
          szempontjából rendszerszintű jelentőséggel bír.
   (9)    E felhatalmazáson alapuló rendeletnek sürgősen hatályba kell lépnie annak érdekében,
          hogy az (EU) 2019/2099 rendelet a lehető leggyorsabban kifejthesse hatását.
   ELFOGADTA EZT A RENDELETET:
                                               1. cikk
       A központi szerződő fél üzleti tevékenységének jellege, nagyságrendje és összetettsége
   (1)     A 648/2012/EU rendelet 25. cikke (2a) bekezdésének a) pontjában meghatározott
           szempont figyelembevételekor az ESMA a következő elemeket értékeli:
           a)    azok az országok, ahol a központi szerződő fél szolgáltatásokat nyújt vagy
                 kíván nyújtani,
           b)    a központi szerződő fél milyen mértékben                nyújt  az   elszámolási
                 szolgáltatásokon kívül egyéb szolgáltatásokat,
           c)    a központi szerződő fél által elszámolt vagy elszámolandó pénzügyi eszközök
                 típusa,
           d)    a központi szerződő fél által elszámolt vagy elszámolandó pénzügyi eszközök a
                 648/2012/EU rendelet 4. cikke szerinti elszámolási kötelezettség hatálya alá
                 tartoznak-e,
           e)    a központi szerződő fél által egy év alatt elszámolt összegek átlagértéke, a
                 következő szinteken:
                 i.    a központi szerződő fél szintjén,
                 ii.   minden olyan klíringtag szintjén, amely az Unióban székhellyel
                       rendelkező szervezet, vagy az Unióban összevont alapú felügyelet
                       hatálya alá tartozó csoport részét képező szervezet,
                 iii.  azon klíringtagok szintjén, amelyek az Unión kívül rendelkeznek
                       székhellyel vagy nem képezik részét az Unióban összevont alapú
                       felügyelet hatálya alá tartozó csoportnak, és az Unióban székhellyel
                       rendelkező ügyfelek és közvetett ügyfelek nevében elszámolást
                       végeznek, összesítve,
           f)    a központi szerződő fél elvégezte-e kockázati profiljának értékelését
                 nemzetközi szinten elfogadott standardok alapján vagy más módon, továbbá az
                 alkalmazott módszertan és az értékelés eredménye.
   (2)     Az (1) bekezdés e) pontjának alkalmazásában az ESMA külön értékeli a következő
           összegeket:
           a)    értékpapírügyletek esetében (beleértve az (EU) 2015/2365 rendelet szerinti
                 értékpapír-finanszírozási ügyleteket is) a nyitott pozíciók vagy a nyitott
                 állomány értéke,
           b)    a 2014/65/EU irányelv szerinti szabályozott piacon kereskedett származtatott
                 ügyletek esetében a nyitott állomány vagy forgalom értéke,
HU                                                13                                             HU
 ---pagebreak---            c)    tőzsdén kívüli származtatott ügyletek esetében a bruttó és a nettó névleges
                 kintlevőség.
           Az említett értékeket pénznemenként és eszközosztályonként kell értékelni.
   (3)     Amennyiben a 6. cikkben említett mutatók valamelyike alkalmazandó, az ESMA az
           ezen cikk (1) bekezdésében felsorolt elemeken kívül a következő elemeket is
           értékeli:
           a)    a központi szerződő fél tulajdonosi szerkezete,
           b)    amennyiben a központi szerződő fél egy másik pénzügyi piaci infrastruktúrával
                 – például másik központi szerződő féllel vagy központi értéktárral – azonos
                 csoporthoz tartozik, annak a csoportnak a vállalati struktúrája, amelyhez a
                 központi szerződő fél tartozik,
           c)    a központi szerződő fél nyújt-e elszámolási szolgáltatásokat az Unióban
                 székhellyel rendelkező ügyfeleknek vagy közvetlen ügyfeleknek az Unión
                 kívül székhellyel rendelkező klíringtagokon keresztül,
           d)    a kiszolgált piacok jellege, mélysége és likviditása, továbbá a piaci szereplők
                 számára a megfelelő árazási adatokra vonatkozóan rendelkezésre álló
                 információk szintje, és minden egyéb, általánosan elfogadott és megbízható
                 árazási források,
           e)    nyilvánosságra hozzák-e az árajánlatokat, a kereskedés előtti vételi és eladási
                 árakat és a szándékolt kereskedési volumeneket,
           f)    nyilvánosságra hozzák-e a központi szerződő fél által kiszolgált piacokon és az
                 e piacokon kívül végrehajtott vagy megkötött ügyletek kereskedés utáni árát,
                 volumenét és időpontját.
                                               2. cikk
      A központi szerződő fél csődjének vagy a tevékenységében beálló fennakadások hatása
   (1)     A 648/2012/EU rendelet 25. cikke (2a) bekezdésének b) pontjában meghatározott
           szempont figyelembevételekor az ESMA a következő elemeket értékeli:
           a)    a központi szerződő fél tőkéje, beleértve az eredménytartalékot és a
                 tartalékokat is,
           b)    a központi szerződő fél által elfogadott és tartott biztosítékok típusa, az
                 alkalmazott levonások, a levonáshoz alkalmazott módszertan, a biztosítékok
                 pénzneme, és hogy a biztosítékokat milyen arányban nyújtják az Unióban
                 székhellyel rendelkező – vagy az Unióban összevont alapú felügyelet hatálya
                 alá tartozó csoport részét képező – szervezetek,
           c)    a központi szerződő fél által az ESMA általi értékelést megelőző 365 napos
                 időszakban egyetlen napon beszedett biztosítékok maximális összege,
           d)    a központi szerződő fél által az ESMA általi értékelést megelőző 365 napos
                 időszakban egyetlen napon beszedett biztosítékok maximális összege minden
                 egyes olyan klíringtag tekintetében, amely az Unióban székhellyel rendelkező
                 szervezet vagy az Unióban összevont alapú felügyelet hatálya alá tartozó
                 csoport részét képező szervezet, adott esetben eszközosztályonként vagy
                 elkülönített garancialaponként,
HU                                               14                                              HU
 ---pagebreak---        e)    adott esetben a központi szerződő fél minden egyes garanciaalapjára
             vonatkozóan a központi szerződő fél által előírt és az ESMA általi értékelést
             megelőző 365 napos időszakban egyetlen napon tartott garanciaalap-
             hozzájárulások maximális összege,
       f)    adott esetben a központi szerződő fél minden egyes garanciaalapjára
             vonatkozóan a központi szerződő fél által előírt és az ESMA általi értékelést
             megelőző 365 napos időszakban egyetlen napon tartott garanciaalap-
             hozzájárulások maximális összege minden egyes olyan klíringtag tekintetében,
             amely az Unióban székhellyel rendelkező szervezet vagy az Unióban összevont
             alapú felügyelet hatálya alá tartozó csoport részét képező szervezet,
       g)    a becsült legnagyobb fizetési kötelezettség egy adott napon összesen és minden
             egyes uniós pénznemben, amelyet egy vagy két legnagyobb klíringtag (és azok
             kapcsolt vállalkozásainak) csődje okozna rendkívüli, de valószerű piaci
             körülmények között,
       h)    a központi szerződő fél rendelkezésére álló likvid pénzügyi források teljes
             összege minden egyes uniós pénznemben források típusa – például
             készpénzletétek, lekötött vagy lekötetlen források – szerint elkülönítve,
       i)    az Unióban székhellyel rendelkező – vagy az Unióban összevont alapú
             felügyelet hatálya alá tartozó csoport részét képező – szervezetek által a
             központi szerződő félnek ígért likvid pénzügyi források teljes összege.
   (2) Amennyiben a 6. cikkben említett mutatók valamelyike alkalmazandó, az ESMA az
       ezen cikk (1) bekezdésében felsorolt elemeken kívül a következő elemeket is
       értékeli:
       a)    az Unióban székhellyel rendelkező – vagy az Unióban összevont alapú
             felügyelet hatálya alá tartozó csoport részét képező – likviditásszolgáltatók
             kiléte,
       b)    a beérkező és kimenő fizetések napi átlagos és összesített csúcsértékei minden
             egyes uniós pénznemben,
       c)    központi banki pénz kiegyenlítésre és kifizetésre használt mértéke, illetve a
             kiegyenlítés vagy kifizetés más szervezetek bevonásával történik-e,
       d)    a központi szerződő fél milyen mértékben alkalmaz a kiegyenlítési/fizetési
             folyamata során olyan technológiákat, mint például a megosztott könyvelési
             technológiát,
       e)    a központi szerződő fél helyreállítási terve,
       f)    a központi szerződő félre alkalmazandó szanálási rendszer,
       g)    létrehoztak-e válságkezelő csoportot az adott központi szerződő fél számára.
                                           3. cikk
                     A központi szerződő fél klíringtagsági struktúrája
   (1) A 648/2012/EU rendelet 25. cikke (2a) bekezdésének c) pontjában meghatározott
       szempont figyelembevételekor az ESMA a következőket értékeli:
       a)    a klíringtagság, és amennyiben rendelkezésre áll, az arra vonatkozó információ,
             hogy az Unióban székhellyel rendelkező – vagy az Unióban összevont alapú
HU                                            15                                             HU
 ---pagebreak---                  felügyelet hatálya alá tartozó csoport részét képező – ügyfelek vagy közvetett
                 ügyfelek használják-e a központi szerződő fél elszámolási szolgáltatásait, és
                 ezen ügyfelek kiléte, és
           b)    a központi szerződő fél elszámolási szolgáltatásaihoz való hozzáférés
                 különböző lehetőségei (beleértve a különböző tagságokat és az ügyfeleknek
                 létrehozott közvetlen hozzáférési modelleket), továbbá a hozzáférés
                 megadásának, megtagadásának vagy megszüntetésének feltételei.
   (2)     Amennyiben a 6. cikkben említett mutatók valamelyike alkalmazandó, az ESMA az
           ezen cikk (1) bekezdésében felsorolt elemeken kívül kifejezetten értékeli a központi
           szerződő fél által az elszámolási szolgáltatásaihoz való hozzáférés tekintetében a
           klíringtagok számára előírt jogi és prudenciális követelményeket.
                                               4. cikk
         Más központi szerződő felek által nyújtott alternatív elszámolási szolgáltatások
   (1)     A 648/2012/EU rendelet 25. cikke (2a) bekezdésének d) pontjában meghatározott
           szempont figyelembevételekor az ESMA értékeli, hogy az Unióban székhellyel
           rendelkező klíringtagok és ügyfelek hozzáférhetnek-e a központi szerződő fél által
           nyújtott elszámolási szolgáltatások egy részéhez vagy egészéhez más központi
           szerződő feleken keresztül, és azt, hogy engedélyezték-e vagy elismerték-e az adott
           központi szerződő feleket az említett rendelet 14. és 25. cikke szerint.
   (2)     Amennyiben a 6. cikkben említett mutatók valamelyike alkalmazandó, az ESMA az
           ezen cikk (1) bekezdésében felsorolt elemeken kívül azt is értékeli, hogy a központi
           szerződő fél által nyújtott szolgáltatások kapcsolódnak-e a 648/2012/EU rendelet 4.
           cikke szerinti elszámolási kötelezettség hatálya alá tartozó valamely
           származtatottügylet-kategóriához.
                                               5. cikk
       A központi szerződő fél kapcsolatai, kölcsönös függősége vagy egyéb kölcsönhatásai
   (1)     A 648/2012/EU rendelet 25. cikke (2a) bekezdésének e) pontjában meghatározott
           szempont figyelembevételekor az ESMA értékeli a központi szerződő fél által
           kiszervezett feladatok, szolgáltatások vagy tevékenységek körét.
   (2)     Amennyiben a 6. cikkben említett mutatók valamelyike alkalmazandó, az ESMA az
           ezen cikk (1) bekezdésében felsorolt elemeken kívül a következő elemeket is
           értékeli:
           a)    annak lehetséges hatásai, amit a kiszervezett feladatokkal, szolgáltatásokkal
                 vagy tevékenységekkel megbízott fél kiszervezési megállapodások szerinti
                 kötelezettségeinek nem teljesítése gyakorolhat az Unióra, illetve egy vagy több
                 tagállamára,
           b)    a központi szerződő fél az Unióban székhellyel rendelkező kereskedési
                 helyszíneket szolgál-e ki,
           c)    vannak-e a központi szerződő félnek interoperabilitási megállapodásai vagy
                 letétbeszámítási megállapodásai az Unióban székhellyel rendelkező központi
                 szerződő felekkel, vagy kapcsolatai az Unióban található más pénzügyi piaci
HU                                                16                                             HU
 ---pagebreak---                   infrastruktúrákkal, például központi értéktárakkal vagy fizetési rendszerekkel,
                  illetve részt vesz-e azokban.
                                                 6. cikk
       Az Unióban székhellyel rendelkező klíringtagok és ügyfelek központi szerződő féllel
                              szembeni minimális kitettségének mutatói
   (1)      Az 1–5. cikk alkalmazásában a mutatók a következők:
            a)    a központi szerződő fél által az értékelést megelőző egy éves időszakban
                  elszámolt vagy az általa az értékelést követő egy éves időszakban
                  elszámolandó értékpapírügyletek – ideértve az értékpapír-finanszírozási
                  ügyleteket vagy az uniós pénznemben denominált, tőzsdén kereskedett
                  származtatott termékeket – maximális nyitott állománya több mint 1000
                  milliárd EUR,
            b)    a központi szerződő fél által az értékelést megelőző egy éves időszakban
                  elszámolt vagy az általa az értékelést követő egy éves időszakban
                  elszámolandó, uniós pénznemben denominált, tőzsdén kívüli származtatott
                  ügyletek maximális névleges kintlevősége több mint 1000 milliárd EUR,
            c)    az Unióban székhellyel rendelkező – vagy az Unióban összevont alapú
                  felügyelet hatálya alá tartozó csoport részét képező – szervezeteknek minősülő
                  klíringtagok központi szerződő félnél tartott számláira vonatkozó átlagos
                  összesített biztosítéki követelmény és garanciaalap-hozzájárulás, melyet a
                  központi szerződő fél nettó alapon számít a klíringtagok számláinak szintjén,
                  az értékelést megelőző két éves időszakban több mint 25 milliárd EUR,
            d)    az Unióban székhellyel rendelkező – vagy az Unióban összevont alapú
                  felügyelet hatálya alá tartozó csoport részét képező – szervezetek által vállalt
                  becsült, legnagyobb fizetési kötelezettség euróra átszámított teljes összege,
                  amelyet legalább két legnagyobb klíringtag és azok kapcsolt vállalkozásainak
                  csődje okozna rendkívüli, de valószerű piaci körülmények között, az értékelést
                  megelőző egy éves időszakban több mint 3 milliárd EUR.
            A d) pont alkalmazásában a fizetési kötelezettség a minden egyes uniós pénznemben
            kifejezett kötelezettségvállalások teljes összege, szükség esetén euróra átszámítva.
   (2)      Az ESMA az 1–5. cikkben meghatározott szempontok alapján csak akkor minősítheti
            a harmadik országbeli központi szerződő felet 2. szintű központi szerződő félnek, ha
            az (1) bekezdésben ismertetett mutatók közül legalább egy teljesül.
                                                 7. cikk
                                            Hatálybalépés
   Ez a rendelet az Európai Unió Hivatalos Lapjában való kihirdetését követő napon lép
   hatályba.
HU                                                 17                                              HU
 ---pagebreak---    Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.14.
                                                a Bizottság részéről
                                                elnök
                                                Ursula VON DER LEYEN
HU                                                18                                           HU